Rivera porzano

La Rivera porzano (laŭ la latina scienca nomo Porzana fluminea, sed ankaŭ Aŭstralia porzano) estas birdospecio de la familio de Raledoj kaj ordo de Gruoformaj. Ĝi estas la nura specio de aŭstraliaj raloj en la genron Porzana.

Taksonomio
La Aŭstralia ralo estis formale priskribita en 1843 fare de la angla ornitologo John Gould kaj de li ricevis sian dunoman nomon Porzana fluminea. Li specifis la tipan lokon en Novsudkimrio. Kvankam montranta la jaron 1842 en la titolpaĝo, la artikolo ne aperis ĝis 1843. La specifa epiteto deriviĝis el la Latina flumineus kun la signifo "rivera" (el flumen kun la signifo "rivero"). La specio estas monotipa: oni ne agnoskis subspeciojn.

Aspekto
La Aŭstralia porzano estas 19 ĝis 23 cm longa, pezas 55 ĝis 70 g kaj havas enverguron de 27 ĝis 33 cm. Ĝi estas simila laŭ aspekto kaj kutimaro al la Pigmea zapornio (Zapornia pusilla), sed la Aŭstralia porzano estas pli fortika kaj pli malhela ĝenerale kaj al ĝi mankas la distinga strieca subvosto de la Pigmea zapornio (Zapornia pusilla). La Aŭstralia porzano havas nigrecan vizaĝon kun ŝtal-bluecaj ĝis malhelgrizaj brusto, ventro kaj gorĝo. Brunaj supraj partoj, kiel krono, estas strieca blankanigre, kun striecaj blankanigraj flankoj. Pli mallongaj subvostaj kovriloj estas nigraj kaj pli longaj subvostaj kovriloj estas blankaj, formante distingan formon de V kiam la vosto estas svingata. La plej eskteraj unuarangaj flugilplumoj havas distingan blankan koloron en la rando kiu estas videbla dumfluge. La beko estas flav-verdeca kun ruĝa bazo en supra maksilo kaj estas 1.8 ĝis 2.1 cm longa. Ankaŭ kruroj kaj piedoj estas flav-verdeca kaj la irisoj estas ruĝaj. Kvankam Gould asertis en The Birds of Australia ke "ambaŭ seksoj montras malmultan diferencon laŭ koloro, kiu estas distingebla nur en dissekco", oni povas noti, ke la ino estas iom pli malgranda kaj pli palaj ol la masklo kun bruna strio tra supra antaŭokulo (brido) kaj pli markitaj blankaj punktoj en brusto kaj kolo. Nematuruloj estas pli palaj kun blankranda plumaro en ventro kaj brusto kun aspekto de muda strieco. Junuloj estas similaj al plenkreskuloj sed al ili mankas la ŝtal-blueca ĝis malhelgriza plumaro kaj ansetaŭe havas brunan kun blanka makuleco malsupraj partoj, same kiel brunajn irisojn kaj nenio da ruĝa en la beko. La idoj havas tre nigrecajn plumojn kun malhelverda nuanco kaj distinga, ruĝa bazo en la supra maksilo.

 Referencoj 

Kategorio:Raledoj
Kategorio:Birdoj de Aŭstralio